title: digitizayter - Namangan Institute of Engineering and Technology nammti uz
text: |
  Namangan Institute of Engineering and Technology nammti uz Pdf ko'rish
  |
  bet | 481/693 | Sana | 13.05.2024 | Hajmi | 15,56 Mb. | | #228860 |
  Bog'liq Тўпламdigitizayter deb yuritiluvchi moslamalarning turlicha ko‘rinishlari, ayniqsa, keyingi paytlarda
  kompyuter grafikasi amaliyotida keng ko‘lamda o‘z tadbig‘ini topib bormoqda. Shu joyda
  skanerlarni – grafik ma’lumotlarni kompyuterga kiritib beruvchi moslamalarni eslab o‘tish o‘rinli.
  Displeyning ekranidagi tasvirni qog‘ozga ko‘chirib olib o‘tishda, odatda, tasvirqurgichlardan –
  grafopostroitel (plotter) lardan foydalaniladi. Tasvirqurgichlarning planshetli va barabanli turlari
  mavjud. Tasvirqurgichlarning tasvirni ifoda etuchi juzvlari sifatida oddiy qalam, rangli siyohlar bilan
  to‘ldirilgan sharchali qalamlar dastasi kabilar ishlatiladi.
  Displeyning ekranidagi rangli tasvirlarni qog‘ozga o‘tkzishda yanada mukammalroq
  uskunalardan, jumladan, elektrostatik yoki lazerli tasvirqurgichlardan foydalaniladi.
  Kompyuter grafikasining harakatlantiruvchi kuchi bo‘lib, uning dasturiy ta’minoti xizmat
  qiladi. Kompyuter grafikasini dasturiy jihatdan ta’min etishda «Basic», «Autocad», «Point», «Graf-
  4-win», «Microsoft Power Point», «Macromedia Flash MX», «3ds max», «Sorel draw», «Abobe
  Fhotoshop» kabi bir qator dastur paketlarining birontasidan foydalaniladi.
  Tasvirni ekranda ilk bor paydo qilishda EHM ning xotirasiga kiritilgan yuqoridagiga o‘xshash
  paketlardagi grafik elementlar ibtidolar – primitivlardan foydalaniladi. Grafik primitivlar jumlasiga,
  odatda, to‘g‘ri chiziq kesmasi, aylana va ellips hamda ularning yoylari, ko‘pburchaklar, spirallar,
  matn satrlari, marker (shartli belgilarning shakllari majmui) kabilar kiritiladi.
  Vektorli displeylarning va tasvirqurgichlarning aksariyatida alohida primitivlar sifatida nuqta
  va to‘g‘ri chiziqning kesmasigina olingan bo‘ladi. Boshqa har qanday shakl tegishli uzunliklardagi
  to‘g‘ri chiziq kesmalarining ketma-ketligi ko‘rinishida ifoda etiladi. Bunda tasvir algebradagi
  funksiyalarning grafiklari ko‘rinishida vujudga keltiriladi.
  Kompyuter grafikasi amaliyotida bir nechta nuqtasining o‘rni ma’lum bo‘lgani holda egri
  chiziqning qolgan nuqtalarini aniqlash (Beze egri chizig‘i), egri chiziqning ravonligini oshirish kabi
  masalalar ham tez-tez uchrab turadi. Bunda splaynlarning – ravon egri chiziqlarning har xil turlari
  (mas.:
  -splaynlar) dan va interpolyatsiyalash yoki ekstrapolyatsiyalash kabi amallardan
  foydalaniladi.
  O‘z navbatida, displeyning ekranida hosil etib qo‘yilgan shakl ustida EHM lar yordamida
  ko‘plab geometrik almashtirish ishlarini bajarish mumkin: biron-bir yo‘nalishda cho‘zish yoki qisish;
  shaklni kichraytirish yoki kattaytirish; shaklga simmetrik bo‘lgan shakl vujudga keltirish; shaklni
  biron-bir markaz atrofida biron-bir yo‘nalishda biron-bir burchakka burish va h. k..
  Grafik dasturlarning paketlarida chegarasi ma’lum bo‘lgan shakllar ichini kerakli rangga
  bo‘yab qo‘yish yoki biror xil naqsh bilan to‘ldirib qo‘yish kabi amallar ham ko‘zda tutilgan bo‘ladi.
  Bunday amallar «ekranlashtirish» nomi bilan yuritiladi.
  |
  | |